Høyland (Sandnes)

Høyland er et område i Austrått bydel i Sandnes. Høyland var tidligere en selvstendig kommune, opprettet som Høyland formannskapsdistrikt i 1837 og slått sammen med Sandnes kommune i 1965.

Høyland grunnkrets og gård ligger i Austrått bydel, mens Høyland sokn dekker bydelene Austrått, Figgjo og Sviland. 

6. april 1861 ble Høyland kommune delt i to da en mindre del ble skilt ut til Sandnes som en egen kommune. Høyland hadde 3 376 innbyggere etter fradelingen.

1. januar 1912 ble en del av Høyland med 41 innbyggere overført til Hetland kommune.

1. januar 1957 ble en del av Høyland med 18 innbyggere overført til Sandnes kommune.

1. januar 1965 ble Høyland kommune som da hadde 20 353 innbyggere, slått sammen med Riska sokn og Dale krets av Hetland og det meste av Høle kommuner samt Sandnes kommune til den nye Sandnes kommune.

Se også
 Høyland kirke

Sandnes' geografi
Tidligere kommuner i Rogaland
Norske kommuner etablert i 1838
Kommuner opphørt i 1965
Sandnes' historie